Žau
Žau (port. Rio Jaú) – upė šiaurės vakarų Brazilijoje, Amazonės valstijoje; Negro dešinysis intakas (Amazonės baseinas). Visa upės vaga ir didžiuma baseino patenka į Žau nacionalinio parką. Teka į šiaurės rytus, rytus, smarkiai vinguriuoja, sudaro gausybę meandrų, senvagių. Įteka į Negrą žemiau Uninio žiočių. Didžiausias intakas: Karabinanis (dešinysis). Upės pavadinimas kilęs nuo žodžio jaú (arba ya'ú) vadinamos vietinės šamų rūšies (Zungaro zungaro).